109 
paa Danmarks 0; om Resultaterne af mit Arbejde ikke have 
svaret til mine Anstrængelser, tor jeg trøstig tilskrive de uhel¬ 
dige Forhold, hvorunder jeg virkede, en Del af Skylden. Jeg 
var, som sagt, ikke forberedt paa en Overvintring; den Litteratur, 
jeg førte med mig, var altfor ufuldstændig, og mine Instru¬ 
menter ikke, som de vilde have været, om jeg havde for¬ 
beredt mig paa at overvintre. Plads- og Lysforholdene i den 
lille Kahyt paa «Hekla», hvor jeg boede under hele Ex¬ 
peditionen, vare yderst daarlige, til Trods for at Kaptajn 
R. Knudsen gjorde alt for at lette mig mit Arbejde; min 
Domæne om Bord var det halve af et Klædeskab, der tjente 
mig baade som Køje og Opbevaringssted for mine Samlinger, 
min Garderobe og andet Bohave. Endelig maa der ogsaa 
tages Hensyn til et psykologisk Moment: den Energislap¬ 
pelse ved Midvintertid, som altid er en Følge af den lange, 
mørke Vinternat og de isolerede Forhold, hvorunder en arktisk 
Expedition lever, naar den ikke staar i Forbindelse med en 
indfødt Befolkning. 
D'Hrr. Prof., Dr. E. Warming, min mangeaarige Lærer 
og Velynder, hvis Arbejder over Grønlands Vegetation og de 
arktiske Planters Biologi have sat saa dybe Spor i den arktiske 
Forskning, og Dr. L. Kolder up Ro sen vinge, som utrættelig 
har staaet mig bi med sin rige Erfaring fra de arktiske Egne, 
maa det være mig tilladt at takke for en Mængde gode Im¬ 
pulser og elskværdig Hjælp, baade før og efter Expeditionen. 
Mine Kammerater paa Expeditionen, Candd. E. Bay og 
H. Dei ehmann skylder jeg Tak for godt, kollegialt Samarbejde. 
Alle de andre inden- og udenlandske Naturforskere, som 
paa det elskværdigste have hjulpet mig under Udarbejdelsen, 
beder jeg herved modtage min bedste Tak for deres værdifulde 
Bistand. 
